ร้านลำพู 3 ร้านอาหารทะเล แถวปากน้ำตาปี ซอยปากน้ำ 18 สุราษฎร์ธานี มีร้านถึง 3 สาขา แต่สาขา 3 จะเห็นวิวแม่น้ำ ปากน้ำตาปี ได้สวยกว่าสองร้านแรก จริงๆ ก็จะไป สาขา 1 แต่ผ่านไปก่อน จนมาเจอสาขานี้แทน ทางไปร้านคือ เริ่มต้นที่ถนนเลี่ยงเมือง ฝั่งเดียวกับเทสโก้โลตัส ตรงตามป้าย พอถึงสี่แยกให้ตรงไปทางปากแม่น้ำตาปี ช่วงต้นก่อนถึงสะพานข้ามแม่น้ำ จะเจอร้านลำพู 1 ก่อน ให้ขับตรงไปจนสุดทางจะเจอสามแยก ให้เลี้ยวขวาแล้วตรงไปอีก จะเจอสะพานเล็กๆ ด้านซ้ายจะเป็นร้านเรือนไทยให้เลี้ยวซ้าย ไปสุดถนน ร้านอยู่ด้านขวาติดริมน้ำ
คนสุราษฏร์แนะนำร้านนี้ บอกว่าอยากกินอาหารทะเล สด อร่อย ต้องที่นี่ พอได้ลองแล้วถือว่ารสชาติว่าอร่อยดี ทีเดียว อาหารสด เวลาสั่งอาหารแล้วรอไม่นาน ร้านง่ายๆ เรียบๆ แต่สะอาด และบริการดี รายการอาหารทะเล ถือว่าไม่แพง คุ้มราคา 
มีโอกาสมาสุราษฏร์ก็ลองดูได้ ได้วิวสวยๆ ด้วย ถือว่าคุ้มที่สุด
